- ગીતશાસ્ત્ર
- <
- 3
- >

3
સહાય માટે સવારની પ્રાર્થના
પોતાના દીકરા આબ્શાલોમથી નાસી જતી વખતનું દાઉદનું ગીત.
1 હે યહોવાહ, મારા વેરીઓ કેટલા બધા વધી ગયા છે!
મારી સામે હુમલો કરનારા ઘણા છે.
2 ઘણા મારા વિષે કહે છે,
“ઈશ્વર તરફથી તેને કોઈ મદદ મળશે નહિ.”
સેલાહ
3 પણ હે યહોવાહ તમે મારી આસપાસ ઢાલરૂપ છો,
તમે મારું ગૌરવ તથા મારું માથું ઊંચું કરનાર છો.
4 હું મારી વાણીથી યહોવાહને વિનંતી કરું છું
અને તે પોતાના પવિત્ર પર્વત પરથી મને ઉત્તર આપે છે.
સેલાહ
5 હું સૂઈને ઊંઘી ગયો;
હું જાગ્યો, કેમ કે યહોવાહ મારું રક્ષણ કરે છે.
6 જે હજારો લોકોએ મને ઘેરી લીધો છે
તેઓથી હું બીશ નહિ.
7 હે યહોવાહ, ઊઠો! મારા ઈશ્વર, મારો બચાવ કરો!
કેમ કે તમે મારા સર્વ શત્રુઓનાં જડબાં પર પ્રહાર કર્યો છે;
તમે દુષ્ટોના દાંત ભાંગી નાખ્યા છે.
8 વિજય* 3:8 ઉદ્ધાર યહોવાહ પાસેથી મળે છે.
તમારા લોકો પર તમારો આશીર્વાદ આવો.
સેલાહ.

- ગીતશાસ્ત્ર
- <
- 3
- >

*3:8 3:8 ઉદ્ધાર

© 2019 BCS